สภาหนังสือพิมพ์ฯ ขอสื่องดรับของ-สิ่งตอบแทนมูลค่าสูง ส่งเสริมจริยธรรม
ภาพจาก : ,สภาการหนังสือพิมพ์แห่งชาติ,สภาการหนังสือพิมพ์แห่งชาติ ออกประกาศขอความร่วมมือสื่อมวลชน งดรับสิ่งของหรือผลประโยชน์ตอบแทนที่มีมูลค่าสูงเกินความเหมาะสมจากราชการ-เอกชนช่วงปีใหม่ หวังส่งเสริมจริยธรรมของผู้ประกอบวิชาชีพ,เมื่อวันที่ 8 ธ.ค. 58 นายชาย ปถะคามินทร์ เลขาธิการสภาการหนังสือพิมพ์แห่งชาติ ลงนามในประกาศที่ สนช.158/17/2558 เรื่องขอความร่วมมือรณรงค์เผยแพร่การไม่รับสิ่งของ หรือผลประโยชน์ตอบแทน ในช่วงเทศกาลวันขึ้นปีใหม่ ถึงองค์กรสมาชิก สภาการหนังสือพิมพ์แห่งชาติ ดังนี้ ด้วยสภาการหนังสือพิมพ์แห่งชาติ ซึ่งเป็นองค์กรอิสระทำหน้าที่ควบคุมกันเอง เพื่อส่งเสริมเสรีภาพ ความรับผิดชอบสถานภาพผู้ประกอบวิชาชีพ และกิจการหนังสือพิมพ์ ตลอดจนส่งเสริมสนับสนุน สิทธิการใช้สื่อหนังสือพิมพ์ เพื่อการรับรู้ข่าวสาร และการแสดงความคิดเห็นของพลเมืองในระบอบประชาธิปไตย อันมีพระมหากษัตริย์ทรงเป็นประมุข โดยส่งเสริมให้หนังสือพิมพ์ทำหน้าที่ให้การศึกษาแก่ประชาชน รวมทั้งยึดถือความยุติธรรม และความเที่ยงธรรมเป็นหลักในการประกอบวิชาชีพ โดยมีข้อบังคับว่าด้วยจริยธรรมแห่งวิชาชีพหนังสือพิมพ์ สภาการหนังสือพิมพ์แห่งชาติ พ.ศ. 2541 เป็นกรอบทางวิชาชีพซึ่งผู้ประกอบวิชาชีพหนังสือพิมพ์ หรือผู้สื่อข่าวต้องละเว้นการรับอามิสสินจ้างอันมีค่า หรือผลประโยชน์ใดๆ เพื่อให้กระทำการหรือไม่กระทำการใด,ดังนั้น สภาการหนังสือพิมพ์แห่งชาติ จึงขอความอนุเคราะห์มาเพื่อโปรดรณรงค์เผยแพร่ให้ความรู้แก่พนักงาน หรือผู้สื่อข่าว ให้งดรับสิ่งของหรือผลประโยชน์ตอบแทนใดๆ ที่มีมูลค่าสูงเกินความเหมาะสม จากหน่วยงานราชการ หรือเอกชน ในช่วงเทศกาลวันขึ้นปีใหม่นี้ เพื่อเป็นการช่วยส่งเสริมจริยธรรมของผู้ประกอบวิชาชีพหนังสือพิมพ์มิให้ประพฤติปฏิบัติการใดๆ อันจะนำมาซึ่งความเสื่อมเสียเกียรติศักดิ์แห่งวิชาชีพ.
สภาการหนังสือพิมพ์แห่งชาติ ออกประกาศขอความร่วมมือสื่อมวลชน งดรับสิ่งของหรือผลประโยชน์ตอบแทนที่มีมูลค่าสูงเกินความเหมาะสมจากราชการ-เอกชนช่วงปีใหม่ หวังส่งเสริมจริยธรรมของผู้ประกอบวิชาชีพ
สภาหนังสือพิมพ์,ประกาศสภาการหนังสือพิมพ์,ชาย ปถะคามินทร์,สภาการหนังสือพิมพ์แห่งชาติ,อามิสสินจ้าง,งดรับของตอบแทน,จริยธรรมสื่อมวลชน,งดรับของจากราชการ,ราชการ,เอกชน,ข่าว,ไทยรัฐออนไลน์,ข่าวทั่วไทย,กทม.